দ্য সেন্স অব অ্যান এন্ডিং
দ্য সেন্স অব অ্যান এন্ডিং (ইংরেজি: The Sense of an Ending) ব্রিটিশ লেখক জুলিয়ান বার্নস রচিত ২০১১ সালের ইংরেজি উপন্যাস। এটি বার্নসের নিজের নামে লিখিত ১১তম উপন্যাস, যা ২০১১ সালের ৪ঠা আগস্ট যুক্তরাজ্যে প্রকাশিত হয়। টনি ওয়েবস্টার নামক একজন অবসরপ্রাপ্ত ব্যক্তি এই উপন্যাসের গল্প বর্ণনা করেন, যিনি কীভাবে অ্যাড্রিয়ান ফিনের সাথে বিদ্যালয়ে তার সাক্ষাৎ হয়েছিল এবং তারা আজীবন বন্ধু থাকার প্রতিজ্ঞা করেন তার স্মৃতিচারণ করেন। ২০১১ সালের অক্টোবরে দ্য সেন্স অব অ্যান এন্ডিং বুকার পুরস্কার লাভ করেন। পরের মাসে এটি উপন্যাস বিভাগে কস্টা বুক পুরস্কারের মনোনয়ন লাভ করে।